
Comisia pentru buget, finanţe şi bănci

Bucureşti,      16.05.2001

Nr.XVIII/2/328

Biroul Permanent

al

Camerei  Deputaţilor

Alăturat, vă transmitem raportul Comisiei pentru buget, finanţe şi bănci asupra Proiectului de Lege pentru aprobarea Ordonanţei de urgenţă nr. 176/1999 privind majorarea capitalului social al societăţilor comerciale ROMAN S.A. Braşov şi TRACTORUL UTB S.A. Braşov, retransmis comisiei pentru reexaminare, cu adresa nr. 445/1999/2001 din 26 martie 2001.

Precizăm că prezentul raport înlocuieşte raportul înaintat cu nr. XVIII/2/833 din 24 noiembrie 1999.
PREŞEDINTE,

Prof. dr. Florin Georgescu

RAPORT

asupra proiectului de Lege pentru aprobarea Ordonanţei de urgenţă nr. 176/1999 privind majorarea capitalului social al societăţilor comerciale ROMAN S.A. Braşov şi TRACTORUL UTB S.A. Braşov

Cu adresa nr. 445 din 11 noiembrie 1999 Biroul Permanent a sesizat Comisia pentru buget, finanţe şi bănci, pentru avizare în fond, cu proiectul de Lege pentru aprobarea Ordonanţei de urgenţă nr. 176/1999 privind majorarea capitalului social al societăţilor comerciale ROMAN S.A. Braşov şi TRACTORUL UTB S.A. Braşov.

În urma examinării proiectului de lege susmenţionat, în şedinţa din 24 noiembrie 1999, comisia a hotărât înaintarea unui raport de respingere, înregistrat cu nr. XVIII/2/833.

În şedinţa Plenului Camerei Deputaţilor din data de 18.02.2001 s-a adoptat respingerea acestui proiect de lege, acesta fiind trimis spre dezbatere şi adoptare la Senat.

În data de 19.03.2001, cu adresa nr. L 446, Senatul a transmis Camerei Deputaţilor, pentru o nouă dezbatere, proiectul de Lege pentru respingerea Ordonanţei de urgenţă a Guvernului nr. 176/1999 privind majorarea capitalului social al societăţilor comerciale ROMAN S.A. Braşov şi TRACTORUL UTB S.A. Braşov, întrucât acest proiect de Lege a fost respins de Senat în şedinţa din ziua de 15 martie 2001.

În conformitate cu prevederile art. 89 şi 107 din Regulamentul Camerei Deputaţilor, în data de 26 martie 2001, proiectul de Lege pentru aprobarea Ordonanţei de urgenţă a Guvernului nr. 176/1999 privind majorarea capitalului social al societăţilor comerciale ROMAN S.A. Braşov şi TRACTORUL UTB S.A. Braşov a fost retrimis comisiei în vederea reexaminării.

În urma reexaminării proiectului de Lege pentru aprobarea Ordonanţei de urgenţă a Guvernului nr. 176/1999 privind majorarea capitalului social al societăţilor comerciale ROMAN S.A. Braşov şi TRACTORUL UTB S.A. Braşov, în şedinţa din 16 mai 2001, Comisia pentru buget, finanţe şi bănci, cu majoritatea voturilor celor prezenţi, a hotărât elaborarea unui raport în forma prezentată de iniţiator, întrucât Ordonanţa şi-a produs efectele încă de la sfârşitul anului 1999, astfel încât respingerea ei în acest moment nu mai este oportună. 

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. ec. Daniel Ionescu

Experţi parlamentari:

Onete Alexandru

Măţan Ofelia

